cyanic-selkie/wikianc huggingface dataset:
শিশু নির্যাতন
প্রতিরোধ
বাবা-মায়ের দক্ষতা উন্নয়নে একটি সহায়তাকারী দল গঠন করা এবং শিশুর পরিচর্যাকে পর্যবেক্ষণ করা। সামাজিক-কর্মী বা নার্সদের মাধ্যমে ভিজিট বাড়িয়ে শিশু ও শিশুকে লালনকারীদের অবস্থা সম্পর্কে জানা।
শিশুদের স্কুলে ভাল স্পর্ষ ও খারাপ স্পর্ষ সম্পর্কে দলগতভাবে শিক্ষা দেয়া এবং শেখানোর মাধ্যমে ক্ষতিকর অবস্থাগুলো এড়ানো যায়। শিশু চিকিৎসকরা কোন শিশু যদি নির্যাতন বা দু্র্ব্যবহারের শিকার বা ঝুকিতে থাকে তা চিহ্নিত করতে পারে এবং সেটা সমাজসেবিকা বা কর্মীর সাথে যোগযোগ করে প্রয়োজনীয় ব্যবস্থা নিতে পারে। শিশু নির্যাতন চিহ্নিত করতে ভিডিও কনফারেন্স পদ্ধতি ব্যবহার করা যেতে পারে জরুরী এবং দূরবর্তী জায়গার ক্ষেত্রে। অনিচ্ছাকৃত গর্ভধারন শিশু নির্যাতনের মাত্রা বাড়ায়, এবং বড় পরিবারে শিশু অবহেলার শিকার হয়। একটি গবেষণায় ন্যাশনাল একাডেমি অব সায়েন্স বলে যে সামর্থ্যবান গর্ভাবস্থা সেবার মাধ্যমে শিশু নির্যাতন বন্ধের মূল তৈরী করা যেতে পারে। আমেরিকার সার্জন জেনারেল সি. এভেরট কুপের মতে "কার্যকরী শিশু নির্যাতন বন্ধের শুরুটা হল গর্ভধারনের পরিকল্পনা নেয়া।
১৯৮৩ থেকে যুক্তরাষ্ট্র ঘোষণা করে শিশু নির্যাতন নিরোধ মাস হিসেবে এপ্রিল মাসকে। আমেরিকার প্রেসিডেন্ট বারাক ওবামা সেই ধারা অব্যাহত রাখতে ২০০৯ সালের এপ্রিল মাসকে শিশু নির্যাতন বন্ধের মাস ঘোষণা করেন। যুক্তরাষ্ট্রের সরকার শিশু-নির্যাতন বন্ধের একটি পথ তৈরী করে কমিউনিটি ভিত্তিক শিশু নির্যাতন এবং অবহেলা বন্ধের জন্য ভাতা প্রদানের মাধ্যমে।
শিশু নিরাপত্তার সামষ্টিক সম্পদ কখনো কখনো অপর্যাপ্ত হতে পারে। হোসিনের মতে (২০০৭), " শিশু নির্যাতনের শিকার হওয়া একটি বিবেচনা করার মত অংশ শিশু নিরাপত্তার আওতায় আসেনি।"
চিকিৎসা
বেশ কয়েকটি চিকিৎসা শিশু নির্যাতনের শিকার শিশুটির জন্য রয়েছে। যদিও নির্যাতিত শিশুটি সহজে নির্যাতনের বিষটি থেকে মুক্ত হয় না। কগনিটিভ বিহেভেরিয়াল থেরাপিটি প্রথম অবস্থায় বের করা হয় যৌন নির্যাতনের ফলে ক্ষতিগ্রস্ত শিশুকে সহায়তা করার জন্য কিন্তু বর্তমানে এই পদ্ধতি যে কোন প্রকার নির্যাতনের শিকার শিশুর ক্ষেত্রে ব্যবহার করা হয়। এটি নির্যাতনের সঙ্গে সম্পর্কিত উপসর্গগুলোকে উপশক করে যেমন পোষ্ট ট্রমাটিক ডিসঅর্ডার, ক্লিনিকাল ডিপ্রেশন এবং উদ্বেগ। এতে অন্যায় করেন নি এমন বাবা-মায়ের জন্য একটি ব্যবস্থা রয়েছে। বেশ কিছু গবেষণায় দেখা গেছে যৌন নির্যাতনের শিকার শিশু উন্নতি করছে অন্য যে কোন থেরাপির চেয়ে। যারা যৌন নির্যাতন ছাড়া অন্য ধরনের নির্যাতনের শিকার হয়েছে তাদের ক্ষেত্রে তথ্য অপ্রতুল।. এইভাবে থেরাপির উদ্দেশ্য হল শিশুকে হঠাৎ করে নির্যাতনের ঘটনা মনে আসা, রাতে দুঃস্বপ্ন দেখা এবং অন্যান্য অভিজ্ঞতা ইত্যাদি থেকে শিশু মনকে ও চিন্তা ভাবনাকে সরিয়ে নিয়ে আসা। এর ফলে চারপাশের পরিবেশ দেখে, শুনে অথবা ঐ বিশেষ অবস্থার তুল্য কোন অবস্থার সৃষ্টি হলে শিশুর যাতে ভয়, রাগ, দুঃখবোধসহ অন্যান্য নেতিবাচক চিন্তা মন থেকে সরিয়ে ফেলা বা কমানো। অন্য কথায়, ব্যক্তিটির নির্যাতনের ঘটনার বা তদরূপ আবেগের প্রতি বিশেষ নিয়ন্ত্রণ লাভ করা।
নির্যাতনের উপর আলোকপাত করে কগনিটিভ বিহেভেরিয়াল থেরাপিটি তৈরি করা হয় সেই সব শিশুদের জন্য যারা শারীরিক নির্যাতনের শিকার হয়েছেন। এটি বাহ্যিক আচরণ এবং সামাজিক আচরণকে শক্তিশালী করার প্রতি গুরুত্ব দেয়। যারা এই অন্যায় করেছেন (বাবা-মা বা তত্বাবধানকারী ব্যক্তি) তাকেও এই চিকিৎসা পদ্ধতিতে যুক্ত করা হয় যাতে তার লালন পালন ক্ষমতা বৃদ্ধি পায় ও বুঝতে শিখে। এটি একটি গবেষণালব্ধ তথ্য
যৌক্তিক কগনিটিভ আবেগিয় আচরণ থেরাপিতে দশটি আলাদা কিন্তু আন্ত-সম্পর্কযুক্ত ধাপ জড়িত। এগুলো আবার তিনভাগে বিভক্ত যেমন যৌক্তিক বা সমাধান ভিত্তিক, কগনিটিভ ইমোটিভ, এবং আচরণগত)। এগুলোর উদ্দেশ্য হল শিশুকে এবং তার তত্ত্বাবধানকারীকে ইতিবাচক আচরণগত পরিবর্তন আনতে, আন্তমানবিক সম্পর্ক উন্নয়ন এবং নিজেদের সম্পর্ক ও নিজেদের উপর আস্থা ও নিয়ন্ত্রণ বৃদ্ধি। এগুলো হল ১) চিন্তা ভাবনা ও আচরণকে সাধারণ পর্যায়ে নিয়ে আসা, ২) ভাষার মূল্যায়ন করা, ৩) সমস্যামূলক কথাবার্তা থেকে মনোযোগ সরানো ৪) কখন সম্পর্কে সমস্যা হয় না তা বর্ণনা করা, ৫) কীভাবে পারিবারিক সদস্যদের সাথে সফলভাবে সম্পর্কগত আচরণ বৃদ্ধি করা যায় তাতে আলোকপাত করা; ৬) ভাল লাগে না এমন আবেগকে শিকার করা (যেমন, রাগ, দুঃখ, ভয়) নেতিবাচক মিথস্ক্রিয়ার ধরন, ৭) অবস্থার নিয়ন্ত্রণ এবং নেতিবাচক আবেগি আচরণের সংযুক্তি (বিপরীতমুখী চিন্তার ভূমিকা) ৮) আগে নির্যাতনের শিকার হওয়া শিশুকে নিজের ভেতরে তৈরী হওয়া নেতিবাচক চিন্তার মুখোমুখি হওয়া এবং তার ক্ষতিকর আবেগি দিক বের করা ৯) ইতিবাচক চিন্তাকে উৎসাহিত করা এবং আদর্শ হিসেবে স্থাপন করা এবং ১০) ভিন্ন ধরনের চিন্তা চেতনা এবং আচরণকে উৎসাহ যোগানো এবং পুরস্কৃত করা।
শিশু-বাবা মায়ের মিথস্ক্রিয়ার থেরাপি তৈরি করা হয় শিশু ও তত্বাবধানকারীর সম্পর্কে উন্নতি করার জন্য যা ঘরে হিংসাত্মক আচরণ পরবর্তী সময়ে করা হয়। এটি নির্যাতনের শিকার হওয়া শিশুরা যারা একেবারে বাচ্চা, স্কুলে যাওয়া শুরু করেনি এমন শিশুদের নির্যাতন পরবর্তী উপসর্গসমূহ যেমন পিটিএসডি, আগ্রাসী আচরণ, নির্দেশ না মানা এবং উদ্বেগের উৎস সম্পর্কে আলোকপাত করে। এটি দুটি গবেষণা দ্বারা সমর্থিত।
অন্য ধরনের চিকিৎসার মধ্যে আছে দলগত থেরাপি, খেলাধূলার থেরাপি এবং ছবি আকার থেরাপি। প্রত্যেক ধরনের চিকিৎসা ব্যবহার করা যায় শিশুটি কীভাবে ক্ষতিগ্রস্ত হয়েছে তা বিবেচনা করে। খেলার থেরাপি এবং ছবি আকার থেরাপি হল শিশুকে অন্য থেরাপি দেয়ার আগে প্রদত্ত থেরাপি যেখানে শিশুকে অানন্দময় অভিজ্ঞতা দেয়া হয় যেমন রং করা, আকা, ছবি আকা ইত্যাদি। শিশুটি যা আকছে তা হতে পারে শিশুটির মনের ভেতরে কি চলছে তার ছাপ যার সঙ্গে পরিবার, বন্ধু এবং আরো অনেক কিছু জড়িত থাকতে পারে। শিশুর আকা দেখে কোন বিশেষজ্ঞ শিশুটি সম্পর্কে আরো ভাল ধারণা লাভ করতে পারেন।
বিস্তার
গবেষণার বিষয় হিসেবে শিশু নির্যাতন একটি জটিল এবং কঠিন বিষয়। বিশ্ব স্বাস্থ্য সংস্থার মতে, দেশ অনুসারে শিশু দু্র্ব্যবহারের হারে পার্থক্য রয়েছে, যেহেতু সব দেশেই শিশু দু্র্ব্যবহারের সংজ্ঞা এক নয় এবং যে ধরনের গবেষণা করা হয় তাও এক নয়, সুযোগ এবং তথ্য সংগ্রহের মান ও জরিপের তথ্য সংগ্রহ করা ক্ষেত্র বিশেষে কঠিন হয়। এছাড়া তত্ত্বাবধানকারীকে করা প্রশ্নগুলিও সঠিক হয় না। এসমস্ত সীমাবদ্ধতা থাকা সত্ত্বেও, আর্ন্তজাতিক গবেষণায় পাওয়া যায় যে তিন ভাগ বয়স্কই শিশু থাকা অবস্থায় শারীরিক নির্যাতনের অভিজ্ঞতা লাভ করেছে এবং ৫ জনের মধ্যে ১ জন নারী এবং ১৩ জনের মধ্যে ১ জন পুরুষ শিশুকালে যৌন নির্যাতনের শিকার হন। মানসিক নির্যাতন এবং অবহেলাও সাধারণ শিশুকালীন নির্যাতনের অভিজ্ঞতার মধ্যে পড়ে।
, ১৫ বছরের নিচে ৪১০০০ শিশুই হত্যার শিকার হয় প্রতি বছর। বিশ্ব স্বাস্থ্য সংস্থা বয়ান দেয় যে এই সংখ্যা সঠিক নয় একেবারেই কম, সত্যিকারের শিশু হত্যার পরিসংখ্যান জানা যায় না। শিশু হত্যার বা মারা যাবার একটি গুরুত্বপূর্ণ কারণ হয় শিশুর অবহেলা এবং দুর্ব্যবহার যার ফলে পড়ে যাওয়া, পুড়ে যাওয়া এবং ডুবে যাবার মত ঘটনা ঘটে। মেয়ে শিশুরা বিশেষভাবে যৌন হিংসাত্মক আচরণের ঝুকিতে থাকে, ব্যবসায় নিযুক্ত করা এবং নির্যাতনের শিকার হয় কোন অস্ত্র যুদ্ধের সময় এবং সমাশ্রয় পরিবেশে, তা হতে পারে যোদ্ধা, নিরাপত্তা রক্ষী, কমিউনিটির কোন সদস্য, সাহায্যকারী কর্মী অথবা অন্য কেউ
যুক্তরাষ্ট্র
জাতীয় গবেষণা কাউন্সিল ১৯৯৩ সালে লিখে "...প্রাপ্ত প্রমানাদি এই রায় দেয় যে শিশু নির্যাতন এবং অবহেলা হল যুক্তরাষ্ট্রে একটি গুরুত্বপূর্ণ, এবং ব্যপকহারে বিস্তার হওয়া সমস্যা[...] শিশু নির্যাতন এবং অবহেলা শিশুকালে ঘটা অন্যান্য সমস্যার মধ্যে বিশেষভাবে গুরুত্বপূর্ণ কারণ তারা সরাসরি শারীরিক এবং মানসিক স্বাস্থ্যের সাথে জড়িত"।
২০১২ সালে, শিশু নিরাপত্তা সেবা প্রতিষ্ঠান অনুমান করে প্রায় ১০০০ শিশুর ৯ জন শিশুই যুক্তরাষ্ট্রে শিশু দু্র্ব্যবহারের শিকার। ৭৮ ভাগ অবহেলার শিকার। শারীরিক নির্যাতন, যৌন নির্যাতন, এবং অন্য ধরনের দু্র্ব্যবহারের শিকার হওয়া শিশুর পরিমান ছিল কম যথাক্রমে ১৮%, ৯%, এবং ১১% ভাগ ("অন্য ধরনের নির্যাতন" হল মানসিক নির্যাতন, ড্রাগ নির্যাতন, এবং তত্বাবধানের সল্পতা)। শিশু নিরাপত্তা সেবার রিপোর্টটি হয়ত শিশু দু্র্ব্যবহারের শিকার হওয়া শিশুর সংখ্যা সঠিক ভাবে বলতে অক্ষম। সেন্টার ফর ডিজিজ কন্ট্রোল এন্ড প্রিভেনশন একটি অন্য গবেষণায় বলে প্রতি চার জনে একজন শিশু দু্র্ব্যবহারের শিকার হয় তাদের জীবনে।
২০০৭ সালের ফেব্রুয়ারিতে আমেরিকান পাবলিক হেলথ এসোসিয়েশন ওয়াশিংট বিশ্ববিদ্যালয়ের একটি গবেষণা প্রকাশকরে সেখানে ৩৭ শতাংশ আমেরিকান শিশু শিশুকালে বা ১৮ বছরের আগে শিশু নিরাপত্তা সেবার তদন্তের মুখোমুখি হয়েছেন ( আফ্রো-আমেরিকানের ক্ষেত্রে তা ৫৩%)।
ডেভিড ফিনকেলহর শিশু দু্র্ব্যবহারের রিপোর্টগুলোর রেকর্ড জমা করেছেন ১৯৯০ সাল থেকে ২০১০ পর্যন্ত। তিনি বলেন যে ১৯৯২ থেকে ২০০৯ পর্যন্ত যৌন নির্যাতনের হার ৬২% শতাংশ কমে এসেছে। ১৯৯২ থেকে দীর্ঘ-মেয়াদি শারীরিক নির্যাতনের হারও নেমে এসেছে ৫৬% শতাংশে। যৌন নির্যাতন কমার প্রবণতা বর্তমানে দীর্ঘ-মেয়াদি ইতিবাচক প্রবণতাকে সমর্থন করে। তিনি বলেন: "এটি দুভার্গ্যজনক যে শিশু দু্র্ব্যবহারের প্রবণতার তথ্য ভালভাবে প্রকাশিত হয় না এবং সর্বস্তরে পৌছায় না। জনসাধারণের নীতি স্থাপনে দীর্ঘ মেয়াদি যৌন এবং শারীরিক নির্যাতনের নিহিতার্থ গুরুত্বপূর্ণ"
একটি শিশু নির্যাতন মারাত্মক হয় যখন কোন শিশুর এতে মৃত্যু হয় অথবা যখন নির্যাতন অথবা অবহেলা যদি শিশু মৃত্যুর কারণ হয়। যুক্তরাষ্ট্রে, ১.৭৩০ শিশু ২০০৮ সালে মারা যায় যার সাথে নির্যাতনের বিষয়টি জড়িত ছিল; এটি ১০০,০০০ শিশুতে ২ জন হারে ঘটেছে। যেসব অবস্থা শিশুর জন্য মঙ্গল নয় তার মধ্যে আছে ঘন ঘন বাসা পাল্টানো, বেকারত্ব এবং পরিবারের সদস্য নয় এমন কেউ যদি পরিবারে বাস করে। শিশু নির্যাতনের মারাত্মক ফলাফল এড়াতে আমেরিকায় বেশকিছু ব্যবস্থা নেয়া হয়েছে যেমন সেফ হেভেন ল, শিশুর মারাত্মক অবস্থার পর্যালোচনা দল, তদন্তকারীর জন্য প্রশিক্ষন, শেকেন বেবি সিনড্রোম বন্ধ করার প্রোগ্রাম, এবং শিশু নির্যাতন মৃত্যু আইন যা শিশুকে কঠিন বাক্য না বলার আইন জারি করে।
আইনি সিদ্ধান্তে (শিশু কাস্টডি বিষয়ে) দেখা গেছে যে বাবা-মা'রা বাসায় সঠিকভাবে জাতীয় মান অনুযায়ী ভাষার প্রয়োগ করতে পারে না যা এক ধরনের শিশু নির্যাতন এমন রায় দিয়েছে একজন বিচারক।
ইতিহাস
পুরো ইতিহাস জুড়ে বিভিন্ন সময়ে শিশু নির্যাতন অথবা শিশু দু্র্ব্যবহারের শিকার হচ্ছে এমন সূত্র পাওয়া যায়, কিন্তু বিশেষজ্ঞরা এই ব্যাপারে গুরুত্ব দিতে শুরু করেন ১৯৬০ দশকে। ১৯৬২ সালে প্রকাশিত একটি আর্টিকেল "বার্টারড শিশু উপসর্গ" যা শিশু বিশেষজ্ঞ মনোবিজ্ঞানী সি. হেনরি কেম্প প্রকাশ করেন। এই বিষয়টিকে শিশু দু্র্ব্যবহার সম্পর্কে সর্তকতা ও সচেতনতার প্রতি গুরুত্ব দেবার প্রাথমিক ধাপ হিসেবে গণনা করা হয়। এই লেখাটি প্রকাশের আগে, শিশুর আঘাত পাওয়া যার ফলে হাড়ে চিড় ধরতে পারে এমন বিষয়কে ইচ্ছাকৃত ট্রমা হিসেবে ধরা হত না। তার পরিবর্তে, শরীর বিশেষজ্ঞরা একে হাড়ের রোগ বা মেনে নেওয়া যায় এমন অজুহাত হিসেবে দেখত যেমন পড়ে যাওয়া বা প্রতিবেশী শিশুদের সাথে ঝগড়া ইত্যাদি হিসেবে দেখত।
উনবিংশ শতাব্দি জুড়ে ১৯৭০ দশক পর্যন্ত, কিছু পশ্চাত্য দেশে নৃতাত্ত্বিক গোষ্ঠির শিশুদেরকে তাদের পরিবার ও সম্প্রদায় থেকে আলাদা করা হত, একাজটি করত রাষ্ট্র এবং চার্চ কর্তৃপক্ষ। তারা তাদের অন্য সমাজ গোষ্ঠির অর্ন্তভূক্ত হতে বাধ্য করত। এমন নীতিতে অর্ন্তভূক্ত ছিল স্টোলেন জেনারেশন (অস্ট্রেলিয়ার আদিজাতি এবং টোরেস স্ট্রেইট ইজlএন্ডারস শিশুরা) এবং কানাডার ইন্ডিয়ান রেসিডেন্সিয়াল স্কুল ব্যবস্থা (কানাডার ফার্স্ট নেশন, মেটিস এবং ইনুইট), এমন শিশুরা প্রায়শই মারত্মক নির্যাতনের শিকার হত।
শিশু শ্রমিক
শিশু শ্রমিক বলতে বুঝায় কোন শিশুকে শিশুকালের সময় অতিবাহিত হবার পূর্বে কোন কাজে নিযুক্ত করা যা তাদের নিত্য স্কুলে যোগদানের পথে অন্তরায়, মানসিক, শারীরিক, সামাজিক অথবা নৈতিকতার জন্য বিপদজনক এবং ক্ষতিকর। আন্তর্জাতিক শ্রম সংস্থা এই ধরনের শ্রমিককে শোষন বলে বিবেচনা করে এবং শিশু নির্যাতন বলে মানেন। শিশু শ্রমিক সেই সমস্ত পেশাকে বুঝায় যেটা শিশুর স্বাভাবিক বিকাশের পথে বাধা হয়ে দাড়ায় (হতে পারে তা চাকরির পদ্ধতির কারণে বা সঠিক নিয়ন্ত্রণের কারণে) এবং যা বয়স অনুযায়ী নয় এবং যেখানে সঠিক দিকনির্দেশকের প্রয়োজন হয় এমন কাজে যদি কোন শিশু ব্যবহৃত হয় তবে তা শিশু শ্রমিকের পর্যায়ে পড়বে। আন্তর্জাতিক শ্রম সংস্থার মতে বৈশ্বিকভাবে, প্রায় ২১৫ মিলিয়ন শিশু কাজ করে তার মধ্যে আবার অনেকে পূর্ণ সময় কাজ করে। এদের অনেকেই স্কুলে যায় না, সঠিক পুষ্টি পায় না এবং খেলাধূলার পর্যাপ্ত সময় পায় না। তাদের অর্ধেকের বেশি অতি খারাপ ধরনের শিশু শ্রমিক হিসেবে কাজ করে, যেমন শিশু দেহব্যবসা, মাদক পাচার, সমরাস্ত্রের যুদ্ধক্ষেত্র এবং অন্যান্য বিপদজনক পরিবেশে শিশুদেরকে শিশু শ্রম থেকে বাচাবার জন্য অনেক পন্থা রয়েছে, যেমন সর্বনিম্ন বয়সের নীতি, ১৯৭৩ এবং খারাপ ধরনের শিশু শ্রমিক নীতিমালা।
জননাঙ্গ বিকৃতকরণ
বিশ্ব স্বাস্থ্য সংস্থার সংজ্ঞা অনুযায়ী নারী জননাঙ্গের অল্প বা পুরোটাই কেটে ফেলা বা চিকিৎসা ব্যতিত অন্য কোন কারণে ক্ষতি করা বা আঘাত করা হলে তাকে জননাঙ্গ বিকৃত বলে ধরা হবে। আফ্রিকার ২৮টি দেশে এটা প্রধানত ঘটে থাকে এবং এশিয়ার কিছু অংশেসহ মধ্য প্রাচ্যেও এটি ঘটে থাকে। এটি ভৌগোলিকভাবে আফ্রিকার পূর্ব থেকে পশ্চিমে, সোমালিয়া থেকে সেনেগালে হয়ে থাকে, এবং উত্তর থেকে দক্ষিণে - মিশর থেকে তানজিনিয়ায় হয়। ছোট শিশু থেকে ১৫ বছর বয়সের শিশুদের মধ্যে এটা করা হয়। চারভাগে একে ভাগ করা যায় যার মধ্যে তৃতীয়টি সবচেয়ে মারাত্মক একে ইনফিবিউলেশন বলা হয়। বিকৃতকরণের ফলে শারীরিক, মানসিক এবং যৌন সমস্যা দেখা দেয় এবং শিশু জন্মদানের সময় ভীষন সমস্যা দেখা দেয় পশ্চিমের দেশগুলোতে এই ধরনের কাজ অবৈধ এবং একে এক ধরনের শিশু নির্যাতন হিসেবে ধরা হয়। যেসব দেশ ইস্তাম্বুল চুক্তিতে সমর্থন করেছেন সেটি ইউরোপের প্রথম নারীর প্রতি হিংসাত্মক আচরণ এবং বাড়িতে হওয়া হিংসাত্মক আচরণ বন্ধের প্রথম পদক্ষেপ এবং এই নীতি অনুযায়ী জননাঙ্গ বিকৃতকরণ হল একটি অপরাধ। অস্ট্রেলিয়ায় সব অঙ্গরাষ্ট্রই জননাঙ্গের বিকৃত করণকে নিষিদ্ধ এবং বেআইনি ঘোষণা করেছে। যুক্তরাষ্ট্রে ১৯৯৬ সাল থেকে ১৮ বছরের নিচে কাউকে জননাঙ্গ বিকৃতকরণ নিষিদ্ধ ও বেআইনি
শিশুকে ডাইনী অভিযোগে হিংসাত্মক আচরণ
পৃথিবীর অনেক দেশে এমনকি শিক্ষিত দেশেও প্রথাগত বিশ্বাস রয়েছে শিশুরা ডাইনী বা যাদু টোনা বা বান ইত্যাদি জানে বা করে। এটি বিশেষত আফ্রিকায় বেশি হয়ে থাকে। আফ্রিকায় শিশুর বিরুদ্ধে এমন অভিযোগ বিশ্ব সম্প্রদায়ের নজর কেড়েছে একবিংশ শতাব্দির প্রথম দিকে। এমন অভিযোগের শিশুরা সাধারণত এতিম, পথ শিশু, আলবিনো বা যাদের চুল, চামড়া, চোখের রং স্বাভাবিকের চেয়ে অন্য রকম হয় এমন শিশু, বিকলাঙ্গ শিশু, যেসব শিশু অস্বাভাবিকভাবে বিশেষ ক্ষমতার অধিকারী, যেসব শিশু পূর্নাঙ্গতা লাভের পূর্বেই জন্মেছে বা জন্মলাভ করেছে ভিন্ন রকম পজিশানে এবং জমজ। আফ্রিকায় এরকম অভিযোগে অভিযুক্তরা বিপদের মধ্যে থাকে কারণ ডাইনীদের সাংস্কৃতিকভাবে দুষ্টের চিহ্ন হিসেবে ধরা হয় এবং তারা নাকি সমস্ত রোগ শোক ডেকে আনে। ফলত, যাদের এমনটা ভাবা হয় তারা প্রায়শই শাস্তি, নির্যাতন, একঘরে করাসহ এমনকি হত্যাও করা হয়।
ইউনিসেফ, ইউএনএইচসিআর, সেভ দ্য চিলড্রেন এবং হিউম্যান রাইটস ওয়াচ রিপোর্টে আফ্রিকান শিশুর প্রতি ডাইনি অভিযোগে হিংসাত্মক আচরণ এবং নির্যাতনের বিষয় উঠে এসেছে।   ২০১০ সালে ইউনিসেফ রিপোর্ট করে যে শিশুরা এমনকি আট বছরের শিশুকে পোড়ানো, পেটানো এবং হত্যাও করা হয়েছে ডাইনি বা যাদু জানে এমন অপরাধে। রিপোর্টে উল্লেখ্য যে শিশুর বিরুদ্ধে এমন অভিযোগ সাম্প্রতিক সাধারণত আগে মহিলা ও বৃদ্ধদের এমন অভিযোগে অভিযুক্ত করা হত। ইউনিসেফ আরো যোগ করে যে শিশুরা এমন ঝুকিতে পড়ে শহরাঞ্চলেও এবং সামাজিক সমস্যা যা যুদ্ধ থেকে সৃস্টি হয়।
শিশু পাচার
শিশু পাচার হল কোন শিশুকে নিজ উদ্দেশ্য সাধনের লক্ষ্যে ভাড়া করা, বহন করা, স্থানান্তর করা, লুকিয়ে রাখা অথবা গ্রহণ করা। শিশুদেরকে বিভিন্ন উদ্দেশ্যে পাচার করা হয় যেমন বাণিজ্যিক যৌন কাজে ব্যবহারের জন্য, শ্রমের কাজের জন্য, উটের জকি হিসেবে ব্যবহারের জন্য, ঘরের কাজের জন্য, মাদক দ্রব্য পাচারের জন্য, যুদ্ধে ব্যবহারের জন্য, বেআইনি পালক শিশু হিসেবে ব্যবহারের জন্য অথবা ভিক্ষার উদ্দেশ্যে।  প্রতি বছর কি পরিমান শিশু সত্যিকার অর্থে পাচার হয় তার সঠিক হিসাব জানা কষ্টকর, প্রাথমিকভাবে যার কারণ হল বেআইনিভাবে ও লুকিয়ে তা করা হয়।  আইএলও ধারণা করেছে যে ১.২ মিলিয়ন শিশু প্রতি বছর পাচার হয়।
সুইজারল্যান্ডে ১৮৫০ দশক থেকে বিংশ শতাব্দির মধ্যভাগ পর্যন্ত, ১০০ হাজারেরও বেশি শিশুকে তাদের বাবা-মা'র কাছ থেকে আলাদা করা হয় কর্তৃপক্ষের মাধ্যমে এবং বিভিন্ন খামারে কাজ করতে, নতুন অন্য কোন পরিবারের সাথে থাকতে পাঠানো হয়। এসব শিশু আসলে একক অভিভাবক বা গরিব বাবা-মায়ের শিশু ছিল এবং তাদের ফ্রি শ্রমিক হিসেবে চাষীরা ব্যবহার করত। এদের বলা হত চুক্তিভিত্তিক শিশু বা ভারদিংগকিন্ডার।
এরকম শিশু বিক্রি ও অপহরণ বা ধরে নিয়ে যাবার আরো ঘটনা হল বিংশ শতকের হারিয়ে যাওয়া ফ্রাংকোইজম শিশুর ঘটনা (স্পেনে]) এবং মাদারস অব দ্যা প্লাজা ডি মায়োতে শিশু অদৃশ্য হবার ঘটনা (আর্জেন্টিনা)।
বাল্য বিবাহ
ভারতে সবচেয়ে বেশি বাল্য বিবাহ হয় প্রায় ৪০% সারা বিশ্বের তুলনায়। সবচেয়ে বেশি বাল্য বিবাহ হয় এমন দেশ হল: নাইজার (৭৫%), মধ্য আফ্রিকান রিপাবলিক এবং চাদ (৬৮%), এবং বাংলাদেশ (৬৬%)।
নৈতিকতা
শিশু নির্যাতনের সাথে সম্পৃক্ত শিশুর তত্ত্ববধানকারীর সাথে বংশগত সম্পর্ক থাকায় তত্ত্বাবধানকারীর অধিকার বিষয়টি একটি জোরালো নৈতিক উভয় সংকট দ্বন্ধের জন্ম দেয় বিশেষত যেখানে চিকিৎসার বিষয়টি সামনে আসে। যুক্তরাষ্ট্রে, ২০০৮ সালে নিউ হ্যাম্পসায়ারের একটি কেসে এন্ড্রু বেডনার এই বিষয়টির প্রতি দৃষ্টি আর্কষন করেন যেখানে আইন ও নৈতিকতার সংঘর্ষ তৈরী হচ্ছে। বেডনারকে তার বাচ্চা শিশুটিকে জোরালোভাবে আহত করার অভিযোগ তোলা হয়, শিশুটিকে লাইফ সাপোর্টে রাখা হবে কি না তার অধিকার নিয়ে মামলা করা হয়। শিশুটি বাচলে বেন্ডার হত্যা মামলার থেকে বেচে যাবে যা একটি মোটিভ তৈরি করে বেডনারের জন্য যাতে সে শিশুর সুরক্ষায় একটি সিদ্ধান্ত দিতে পারে বাইয়োইথিসিস্ট জ্যাকব এম. এপিল এবং থ্যাডিউস ম্যাসন পোপ সম্প্রতি বির্তক করেছেন দুটি আলাদা লেখায় এই নিয়ে যে নিউ হ্যাম্পসায়ার কেসের মত কোন ব্যাপারে এই সিদ্ধান্তে আসতে বাধ্য করে যে অভিযুক্ত তত্ত্ববধানকারীর স্থলে অন্য কোন সিদ্ধান্ত প্রদানকারীর প্রয়োজনীয়তা রয়েছে।
শিশু নির্যাতনের সাথে গোপনীয়তার নৈতিকতার বিষয়টি জড়িত, যেহেতু নির্যাতনের শিকার শিশুটি শারীরিক অথবা মানসিকভাবে নির্যাতনে বিষযটি কর্তৃপক্ষের কাছে রিপোর্ট করতে পারে না। অনেক বিচার ব্যবস্থায় এবং পেশাজীবিরা গোপনীয়তার সাধারণ মানদন্ডের ছাড়ে এবং আইনি অধিকার বিধান রেখেছেন শিশু নির্যাতনের ক্ষেত্রে। চিকিৎসকরা (ডাক্তার, থেরাপি প্রদানকারী এবং অন্যান্য মানসিক স্বাস্থ্য কর্মীরা) কোন ব্যক্তিগত তথ্য ফাস করতে পারে না ঐ নির্যাতিত ব্যক্তির অনুমতি ছাড়া (শিশুর ক্ষেত্রে বাবা-মার কাছে)। এই কর্তব্য পালনের ফলে শিশুদেরকে সাধারণ ক্ষতির মুখ থেকে তারাও সরাতে পারে না যেহেতু তারা দায়বদ্ধ তথ্য না ফাস করাতে। অন্যদিকে গোপনীয়তার এই নীতি কাজ করবে না যখন কোন চিকিৎসক পুরোপুরি নিশ্চিত হবেন যে শিশুটি নির্যাতনের শিকার হচ্ছে সেক্ষেত্রে তিনি নিকটস্থ শিশু নিরাপত্তা সেবায় রিপোর্ট করবেন॥ এই নীতির ফলে পেশাজীবিরা গোপনীয়তার নীতি ভাঙ্গতে পারেন এবং কোন শিশুর বাবা-মা, তত্ত্ববধানকারীর মানা সত্ত্বেও তিনি এই রিপোর্ট করতে পারেন। ফিজিশিয়ান-রোগীর মধ্যেও শিশু নির্যাতনের ক্ষেত্রে এই নীতি বহাল থাকবে। কোন মেডিকেল পেশাজীবিকে ডাকা হতে পারে কোর্টে যাতে সে প্রমাণাদীর পক্ষে রিপোর্ট করতে পারে যদিও অনেক সময় পরিবার, বাবা-মা তা চান না। পশ্চিমাঞ্চলীয় কিছু দেশে শিশু নির্যাতনের এমন নীতির কারণে সমালোচনা করা হয়েছে এবং পারিবারিক বিষয় ফাস হবার কথা উদ্ভেগ সহকারে জানানো হয়েছে এবং নারীবাদি লোকেরা একে দুর্বল মহিলা বা শিশুর জন্য ঝুঁকিপূর্ণ বলে মত দিয়েছেন। ক্ষুদ্র জাতি গোষ্ঠকে অসমভাবে লক্ষ্যবস্তু করা হয়েছে এমন অভিযোগও উঠেছে।
সংগঠন
যুক্তরাষ্ট্রে জাতীয়, অঙ্গরাষ্ট্রীয় এবং স্থানীয় পর্যায়ে সংগঠন রয়েছে যারা শিশু নির্যাতন এবং অবহেলা বন্ধে নেতৃত্বদান করেন। ন্যাশনাল এ্যালায়েন্স অব চিলড্রেন্স ট্রাস্ট ফান্ডস এবং প্রিভেন্ট চাইল্ড এবিউজ আমেরিকা দুটি জাতীয় পর্যায়ের সংস্থা যারা শিশু সুরক্ষায় কাজ করে।
অন্য সংস্থাগুলো বিশেষ নির্যাতন বন্ধে কৌশল প্রয়োগ করে। ন্যাশনাল সেন্টার অন শেকেন বেবি সিনড্রোম কাজ করে শুধুমাত্র শেকেন বেবি সিনড্রোমের ব্যাপারে। ম্যান্ডেটেড রিপোর্টার প্রশিক্ষন দেয়া হয় শিশু নির্যাতন চলছে এমন কেসের ক্ষেত্রে।
ন্যাশনাল ইন্সটিটিউন অব চাইল্ড হেলথ এবং হিউম্যান ডেভেলপমেন্ট, একটি বড় সংস্থা কিন্তু শিশু নির্যাতন শিকার শিশুকে তার শাখাগুলোর মাধ্যমে সেবা দেয়। শিশু উন্নয়ন এবং আচরণ শাখার মাধ্যমে এনআইসিএইডি সচেতনতা বাড়ায় এবং এ সম্পর্কিত গবেষণা প্রকল্পগুলোকে আর্থিক সহায়তা করে যাতে করে স্বল্প ও দীর্ঘ মেয়াদি শিশু নির্যাতন এবং অবহেলার প্রভাব বোঝা যায়। ১৯৮৪ সাল থেকে জাতীয় শিশু নির্যাতন বন্ধের মাস হিসেবে প্রতি বছর এপ্রিল মাস পালন করে এছাড়াও বিভিন্ন প্রোগ্রামের আয়োজন করে। যুক্তরাষ্ট্র চিলড্রেন বিউরো এপ্রিল মাসের কার্যক্রমে নেতৃত্ব দিয়ে থাকে যাতে রয়েছে শিশু নির্যাতন এবং অবহেলার পরিসংখ্যান প্রকাশ, মোমবাতি প্রজ্জ্বলন, এবং নির্যাতন বন্ধ কার্যক্রমের জন্য অর্থ সংগ্রহ এবং নির্যাতনের শিকার শিশুর চিকিৎসা। ব্যুরোটি নীল ফিতার প্রচারাভিযান চালায় যাতে লোকেরা নীল ফিতা পরে যোগদান করে এতে নির্যাতনের ফলে মারা যাওয়া শিশুর কথা স্মরণ করা হয় এবং সেই সব সংস্থা ও মানুষের কথা উঠে আসে যারা নির্যাতন বন্ধে অগ্রগামী ভূমিকা রেখেছেন।
লাং-গ্রো-দ্কোন-ম্ছোগ-'ব্যুং-গ্নাস
লাং-গ্রো-দ্কোন-ম্ছোগ-'ব্যুং-গ্নাস পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
সংক্ষিপ্ত জীবনী
লাং-গ্রো-দ্কোন-ম্ছোগ-'ব্যুং-গ্নাস মধ্য তিব্বতের গ্যাস-রু-ব্যাং-র্তা-নাগ  নামক স্থানে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের একজন গুরুত্বপূর্ণ মন্ত্রী ছিলেন। পরবর্তীকালে তিনি পদ্মসম্ভবের শিষ্যত্ব গ্রহণ করেন।
মগধীর
মাগাধীরা (మగధీర ; অনুবাদ: মহান যোদ্ধা) ২০০৯ সালের মুক্তি পাওয়া তেলুগুভাষী ঐতিহাসিক-রোমান্টিক চলচ্চিত্র যার কেন্দ্রীয় চরিত্রে অভিনয় করেছেন রামচরণ তেজা এবং কাজল আগারওয়াল। দক্ষিণী অভিনেতা শ্রীহরি এবং দেভ গিল ছবিটিতে অনবদ্য অভিনয় করেছেন। ছবিটি মালয়ায়ালম ভাষায় ডাবিং করে ধীরা-যোদ্ধা এবং তামিল ভাষায় মাভীরান নামে মুক্তি দেয়া হয়। ছবিটি ৭৮.১ কোটি ভারতীয় রূপি আয় করে ২০০৯ সালে সবচেয়ে বেশি আয় করা তেলুগু চলচ্চিত্র হিসেবে স্থান করে নেয়। ছবিটি বাংলা ভাষায় যোদ্দা-দ্যা ওয়ারিয়র নামে পূনঃর্নিমিত হয়েছে।
কাহিনীসংক্ষেপ
হার্ষ ইন্দুর বাবাকে হত্যার জন্য মিথ্যাভাবে জড়িত হয় এবং তাকেও অপহরণ করা হয়েছে। তবে হার্ষ এবং ইন্দু পূর্বের জীবনের একটি বন্ধন ভাগ করে নিয়েছে এবং যখন সে বুঝতে পারে, তখন সে জিনিস সোজা করার উদ্দেশ্যে রওয়ানা দেয়।
চিত্রগ্রহণ
এই চলচ্চিত্রের ৯০% ভাগ দৃশ্য ধারণ করা হয়েছে গুজরাত, রাজস্থান, রান অফ কুচ এবং কর্ণাটক রাজ্যের বাদামীতে। বাকী দৃশ্য হায়দ্রাবাদের রাজমলি ফিল্ম সিটিতে দৃশ্যায়িত করা হয়েছে। নাকোসাম নুভু গানটি সুইজারল্যান্ডে ধারণ করা হয়েছে।
প্রথম মহম্মদ হামিদ খানজী
প্রথম মহম্মদ হামিদ খানজী (১৭৬৬- ২৬শে ফেব্রুয়ারি, ১৮১১) জুনাগড় রাজ্যের পঞ্চম নবাব ছিলেন।
সংক্ষিপ্ত জীবনী
প্রথম মহম্মদ হামিদ খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর একমাত্র পুত্র ছিলেন। তার মাতার নাম ছিল সজ্জন কুঁভেরবা। ১৭৭৪ খ্রিষ্টাব্দের ২রা ডিসেম্বর তারিখে পিতার মৃত্যুর পর তিনি সিংহাসনে আরোহণ করেন। তার প্রথমা পত্নী বখতা বেগম ছিলেন রাধনপুর রাজ্যের নবাব মহম্মদ গাজীউদ্দীন খানের কন্যা এবং তার দ্বিতীয় পত্নী কামাল বখতা বেগম ছিলেন রাধনপুর রাজ্যের নবাব মহম্মদ নজমউদ্দীন খানের কন্যা। এছাড়া তার বাদশা বেগম, রাজকুঁভেরবা এবং মেহের বানো নামক অপর তিন পত্নী ছিল। দ্বিতীয় মহম্মদ বাহাদুর খানজী এবং সর্দার মহম্মদ খানজী নামক তার দুইজন পুত্রসন্তানের জন্ম হয়। এছাড়া তার পত্নী কামাল বখতা বেগম সলাবত খানজী নামক একটি ছেলেকে দত্তক নেন।
উসাক বড় মসজিদ
ইতিহাস বর্ণনা
যদিও এর নির্মাণ বছর অজানা রয়েছে তবে স্থাপত্যের বৈশিষ্ট্যগুলি নির্দেশ করে যে এটি জার্মিয়ানিডস যুগে নির্মিত হয়েছিল। মসজিদের প্রবেশপথের উপরে আরবি বর্ণমালা সুলুস ক্যালিগ্রাফিতে একটি শিলালিপি একটি ঝর্ণার সাথে সম্পর্কিত এবং মসজিদের সাথে এর কোনো সম্পর্ক নেই। জার্মিয়ানের দ্বিতীয় ইয়াকুপ (রাজত্বকাল ১৪০২-১৪২৯) শিলালিপি অনুসারে ঝর্ণাটি নির্মাণ করেন এবং ইসলামি বর্ষপঞ্জি ৮২২(১৪১৯) সালে পানি আনেন। এটি বিবেচনা করা হয় যে পুনরুদ্ধার কাজের সময় শিলালিপিটি স্থানান্তরিত হয়েছিল।
স্থাপত্য বর্ণনা
১৯ শতকে মসজিদটি একটি বড় স্থাপত্য পরিবর্তনের মধ্য দিয়েছিল। এটি উসমানীয় স্থাপত্য সজ্জিত করা হয়েছিল এবং একটি নর্থেক্স যুক্ত করা হয়েছিল। মসজিদটি আশলারে নির্মিত। মসজিদের পূর্ব দিকে একটি কবরস্থান অবস্থিত রয়েছ । প্রাঙ্গণ যা রাস্তার সাথে নিচু স্তরে পাথর দিয়ে পাকা। নর্থেক্সের তিনটি ফটক রয়েছে এবং এর শীর্ষে রয়েছে অষ্টভুজাকার ভিত্তির উপর পাঁচটি গম্বুজ এবং সূক্ষ্ম খিলান বহনকারী পুরু পাথরের স্তম্ভ দ্বারা সমর্থিত। পরবর্তী সময়ে কলামগুলির সামনে একটি কাচের প্রাচীর তৈরি করা হয়েছিল যাতে করে তারা পিছনে থাকে।
যদিও একটি অনন্য বিল্ডিং, উসাক বড় মসজিদের পুরাতন মসজিদ, এডিরনে, সোফিয়ার গ্রেট মসজিদ এবং প্লোভদিভের ঝুমায়া মসজিদের সাথে স্থাপত্য পরিকল্পনার আকর্ষণীয় মিল রয়েছে। নলাকার মিনারটি একটি ভিত্তির উপরে উঠে গেছে, যা মসজিদের দেয়ালের মতো উঁচু এবং একটি গ্যালারি রয়েছে।
২০১৫ সালের আগস্ট মাসে মসজিদটি পুনরায় নির্মাণ কাজ উদ্দেশ্যে দশ মাসের জন্য উপাসনার জন্য বন্ধ ছিল
আবদুল খালেক (বীর প্রতীক)
আবদুল খালেক (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
পাকিস্তান ইউনাইটেড ব্যাংকে চাকরি করতেন আবদুল খালেক। ১৯৭১ সালে ওই ব্যাংকের চট্টগ্রাম শাখায় নিরাপত্তা প্রহরী হিসেবে কর্মরত ছিলেন। মুক্তিযুদ্ধ শুরু হলে নিজ এলাকায় এসে যোগ দেন যুদ্ধে। পরে তাকে অন্তর্ভুক্ত করা হয় নিয়মিত মুক্তিবাহিনীর চতুর্থ বেঙ্গল রেজিমেন্টের আলফা কোম্পানিতে। আহত হওয়ার আগে সাহসিকতার সঙ্গে যুদ্ধ করেন কসবা, মন্দভাগ, কইখোলা, নয়নপুরসহ আরও কয়েকটি স্থানে।
মুক্তিযুদ্ধে ভূমিকা
ব্রাহ্মণবাড়িয়ার কসবা উপজেলার অন্তর্গত সালদা নদী। সীমান্তবর্তী এলাকা। ঢাকা থেকে সালদা রেলস্টেশন দিয়ে কুমিল্লা-চট্টগ্রাম ও সিলেটের রেল যোগাযোগ। এ কারণে ১৯৭১ সালে সালদা নদী ও সালদা রেলস্টেশন ছিল অত্যন্ত গুরুত্বপূর্ণ। এখানে ছিল পাকিস্তান সেনাবাহিনীর একটি শক্তিশালী ঘাঁটি। বিভিন্ন স্থানে ছিল তাদের প্রতিরক্ষা অবস্থান। মুক্তিবাহিনীর ২ নম্বর সেক্টরের সালদা নদী সাব-সেক্টরের মুক্তিযোদ্ধারা প্রায়ই পাকিস্তানি প্রতিরক্ষা অবস্থানে আক্রমণ করতেন। সেখানে যুদ্ধ ছিল তখন নিয়মিত ঘটনা। সালদা নদীর পাকিস্তান সেনাবাহিনীর অবস্থানের খুব কাছাকাছিই ছিল মুক্তিবাহিনীর গোপন অগ্রবর্তী স্ট্যান্ডিং পেট্রল পার্টি। কয়েকজনের এই দলের সদস্য ছিলেন আবদুল খালেক। তারা পাকিস্তান সেনাবাহিনীর তৎপরতা লক্ষ করতেন। মাঝেমধ্যে গোপন স্থান থেকে বেরিয়ে এসে পাকিস্তানি সেনাদের ওপর ঝটিকা আক্রমণ চালিয়ে আবার চলে যেতেন তাদের গোপন অবস্থানে। ১৯৭১ সালের আগস্ট মাসের শেষ থেকে এভাবে তারা বেশ কয়েকটি সফল অপারেশন চালান। এরপর পাকিস্তান সেনাবাহিনী স্থানীয় রাজাকারদের সহায়তায় তাদের খোঁজ পেয়ে যায়। ২৫ সেপ্টেম্বর একদল পাকিস্তানি সেনা তিন দিক থেকে তাদের আকস্মিকভাবে আক্রমণ করে। তখন শুরু হয় যুদ্ধ। সেদিন সামগ্রিক পরিস্থিতি মুক্তিযোদ্ধাদের অনুকূলে ছিল না। তার পরও মুক্তিযোদ্ধারা প্রাণপণে যুদ্ধ করতে থাকেন। আবদুল খালেক ও তার সহযোদ্ধারা সীমিত অস্ত্র ও গোলাবারুদ দিয়েই সাহসিকতার সঙ্গে পাকিস্তানি সেনাদের অগ্রাভিযান প্রতিহত করেন। তারপর যুদ্ধ চলতে থাকে। এক সময় গুলি এসে লাগে আবদুল খালেকের মাথায় ও বুকে। কয়েকটি শেলের টুকরোও লাগে তার পায়ে। গুরুতর আহত হয়ে ঢলে পড়েন মাটিতে। পরে কাছাকাছি থাকা এক সহযোদ্ধা তাকে নিয়ে যান পেছনে। প্রাথমিক চিকিৎসার পর তাকে ভর্তি করা হয় আগরতলার এক হাসপাতালে। সেখানে তার অবস্থার অবনতি হলে উন্নত চিকিৎসার জন্য পাঠানো হয় হাসপাতালে। সেখানে চিকিৎসাধীন থাকা অবস্থায় দেশ স্বাধীন হয়।
সুজন চক্রবর্তী
সুজন চক্রবর্তী (জন্ম: ১৬ মার্চ ১৯৫৯) হলেন ভারতীয় বায়োমেডিক্যাল বিজ্ঞানী, রাজনীতিবিদ এবং ভারতের কমিউনিস্ট পার্টি (মার্কসবাদী) রাজনৈতিক দলের নেতা। তিনি পশ্চিমবঙ্গ রাজ্যের যাদবপুর লোকসভা কেন্দ্রে র চতুর্দশ লোকসভার সদস্য ছিলেন। তিনি ১৯৯৫ সালে গ্রিসে র আন্তর্জাতিক ক্যান্সার রিসার্চ ইনস্টিটিউটে একটি টিউমার মার্কার সম্পর্কিত বিষয়ে গবেষণা করেছিলেন, যা এই দশকের সেরা এশীয় উপস্থাপন হিসাবে বিবেচিত হয়েছিল। তিনি বর্তমানে ভারতের কমিউনিস্ট পার্টি (মার্ক্সবাদী) দলের কেন্দ্রীয় কমিটির সদস্য।
শিক্ষা এবং প্রাথমিক জীবন
সুজন চক্রবর্তী ১ মার্চ ১৯৫৯ সালের পশ্চিমবঙ্গে র দক্ষিণ চব্বিশ পরগনা জেলার কালিকাপুরের কানাইলাল চক্রবর্তী এবং বিনাপানি চক্রবর্তী পরিবারে জন্মগ্রহণ করেন। তিনি যাদবপুর বিশ্ববিদ্যালয় থেকে ফার্মাসিউটিক্যাল ইঞ্জিনিয়ারিংয়ে স্নাতক ও স্নাতকোত্তর শেষ করেছেন। পরে তিনি একই বিশ্ববিদ্যালয় থেকে ফার্মাসিউটিক্যাল ইঞ্জিনিয়ারিংয়ে পিএইচডি অর্জন করেন। তিনি ১৫ ডিসেম্বর ১৯৮৭ সালে মিলি চক্রবর্তীকে বিয়ে করেন।
রাজনৈতিক জীবন
সুজন চক্রবর্তী ১৯৮৬-৮৮ সাল পর্যন্ত ভারতের ছাত্র ফেডারেশনে র রাজ্য শাখার বাঙালি অঙ্গ ছাত্র সংগ্রামে র সম্পাদক ছিলেন। তিনি ১৯৮৮-৯৩ সাল পর্যন্ত এই সংগঠনের রাজ্য ইউনিটের সেক্রেটারি এবং ১৯৯৩-৯৪ সাল পর্যন্ত কেন্দ্রীয় সংস্থার সাধারণ সম্পাদক ছিলেন। ১৯৯৬-২০০০ সাল পর্যন্ত সুজন চক্রবর্তী সেন্টার অব ইন্ডিয়ান ট্রেড ইউনিয়নস এর রাজ্য ইউনিটের সদস্য ছিলেন। পরে তিনি সেন্টার অব ইন্ডিয়ান ট্রেড ইউনিয়নসের জেলারেল কাউন্সিলের সদস্য হন।
১৯৯৮-২০০১ সাল পর্যন্ত সুজন চক্রবর্তী পশ্চিমবঙ্গ বিধানসভা র সদস্য ছিলেন। তিনি তৃণমূল কংগ্রেসে র অরূপ ভদ্রকে মাত্র ৫ ভোটে পরাজিত করেন। ২০০৪ সালে তিনি চতুর্দশ লোকসভা নির্বাচনে নির্বাচিত হয়েছিলেন। ৫ই আগস্ট ২০০৭ তারিখ পর্যন্ত চতুর্দশ লোকসভার সদস্য থাকাকালীন তিনি অনেকগুলি কমিটির সদস্য ছিলেন যেমন - মানবসম্পদ উন্নয়ন কমিটি, বিজ্ঞান এবং প্রযুক্তি কমিটি, পরিবেশ ও বন, কৃষি এবং গ্রামীণ শিল্প মন্ত্রণালয় এবং ক্ষুদ্রতর শিল্প মন্ত্রণালয় উপদেশক কমিটি, বিজ্ঞান এবং প্রযুক্তি কমিটি, পরিবেশ এবং বন কমিটি।
২০১৬ বিধানসভা নির্বাচনে সুজন চক্রবর্তী মনিষ গুপ্ত কে ১৪ হাজার ৯৪২ ভোটে পরাজিত করে যাদবপুর বিধানসভা কেন্দ্র থেকে বিধায়ক এবং বিধানসভায় বাম পরিষদীয় দলনেতা নির্বাচিত হন।
২০২১ সালের পশ্চিমবঙ্গ বিধানসভা নির্বাচনে সুজন চক্রবর্তী সর্বভারতীয় তৃণমূল কংগ্রেস প্রার্থী দেবব্রত মজুমদারের কাছে ৩৮ হাজার ৮৬৯ ভোটে পরাজিত হন।
সামাজিক এবং প্রশাসনিক কার্যক্রম
তিনি ১৯৯৪-১৯৯৮ সাল পর্যন্ত যাদবপুর বিশ্ববিদ্যালয়ে সরকারি প্রতিনিধির কোর্ট সদস্য ছিলেন। তিনি ১৯৯৬-২০০১ সাল পর্যন্ত পশ্চিমবঙ্গ ফার্মাসিউটিক্যাল অ্যান্ড ফোটো কেমিক্যাল ডেভেলপমেন্ট কর্পোরেশন লিমিটেডের চেয়ারম্যান, ১৯৯৮-১৯৯৯ সাল পর্যন্ত ইনফিউশন ইন্ডিয়া লিমিটেডের চেয়ারম্যান এবং ১৯৯৯-২০০৪ সাল পর্যন্ত পশ্চিমবঙ্গ গ্রামীণ শক্তি উন্নয়ন কর্পোরেশন লিমিটেডের চেয়ারম্যান ছিলেন।
পুরস্কার এবং সম্মাননা
১৯৯৯-২০০০ সালে বিজ্ঞানের ক্ষেত্রে অসামান্য অবদানের জন্য বিশ্ববিদ্যালয় মঞ্জুরি কমিশন কর্তৃপক্ষ সুজন চক্রবর্তীকে "আচার্য প্রফুল্ল চন্দ্র রায় স্বর্ণপদক" প্রদান করেছিলেন।
হারিকা জুনিয়র কলেজ
হারিকা জুনিয়র কলেজ একটি বেসরকারি সহায়হীন জুনিয়র কলেজ, যা অন্ধ্র প্রদেশ রাজ্যের গুন্টুর জেলায় অবস্থিত। এটি ইন্টারমিডিয়েট শিক্ষা বোর্ড, অন্ধ্রপ্রদেশ কর্তৃক ২০০১-২০০২ শিক্ষাবর্ষ থেকে স্বীকৃত ছিল। কলেজ কোড হল ২৬৩৩৭।
অ্যান নবীন কুমার কলেজের যোগাযোগকারী এবং কেভি রমন প্রতিষ্ঠার পর থেকে অধ্যক্ষ হিসাবে দায়িত্ব পালন করছেন।
কাভি হাঁ কাভি না
কাভি হাঁ কাভি না (Kabhi Haan Kabhi Naa - Sometimes yes, sometimes no), এটি ১৯৯৩ সালের একটি বলিউড চলচ্চিত্র. ছবিটি পরিচালনা করেছেন কুন্দন শাহ. ছবিতে শাহরুখ খান একজন ব্যর্থ যুবকের ভূমিকায় অভিনয় করেছেন. এটিতে আরও অভিনয় করেছেন সুচিত্রা কৃষ্ণমূর্তি, দীপক তিজোরী এবং একটি অতিথি চরিত্রে জুহি চাওলা উপস্থিত ছিলেন. ছবিটি সম্পর্কে শাহরুখ খান বলেম এটি তার অতি প্রিয় একটি ছবি.
রাচেল ট্যালেন্ট
রাচেল ট্যালেন্ট (জন্ম ২০ ফেব্রুয়ারি ১৯৯৩) অস্ট্রেলিয়ার একজন মহিলা রেসওয়াকার। তিনি বেইজিং, চীনে ২০১৫ বিশ্ব অ্যাথলেটিক্স চ্যাম্পিয়নশিপে মহিলাদের ২০ কিলোমিটার হাঁটার ইভেন্টে প্রতিদ্বন্দ্বিতা করেছিলেন। তিনি ২০১৬ অলিম্পিকেও প্রতিদ্বন্দ্বিতা করেছিলেন, যখন তার বাম পায়ের চোট পেয়েছিলেন। তিনি অলিম্পিক চ্যাম্পিয়ন জ্যারেড ট্যালেন্টের বোন যিনি আগে তার কোচ ছিলেন।
কাভি হাঁ কাভি না
শাহরুখ খানের অভিনয় প্রতিভার অন্যতম সেরা নিদর্শন এই চলচ্চিত্রটিতে প্রকাশ পেয়েছে। তিনি এখানে অভিনয়ের জন্য সেরা অভিনেতা হিসাবে ফিল্মফেয়ার ক্রিটিক্স অ্যাওয়ার্ড লাভ করেন।
রাচেল ট্যালেন্ট
তথ্যসূত্র
<references group="" responsive="1">
সন অব দ্য পিঙ্ক প্যান্থার
সন অব দ্য পিঙ্ক প্যান্থার (Son of the Pink Panther) ব্লেক এডওয়ার্ডস পরিচালিত ১৯৯৩ সালের ইতালীয় মার্কিন হাস্যরসাত্মক চলচ্চিত্র। এতে রবের্তো বেনিইনি ইনস্পেক্টর জাক ক্লুজোর অবৈধ সন্তান হিসেবে শ্রেষ্ঠাংশে অভিনয় করেন। এতে প্যান্থার চলচ্চিত্রের নিয়মিত অভিনয়শিল্পীদল হের্বের্ত লোম, বার্ট কোউক ও গ্রাহাম স্টার্ক এবং ১৯৬৩ সালের মূল চলচ্চিত্রের তারকা ক্লাউদিয়া কার্দিনালেও অভিনয় করেন। এটি দ্য পিঙ্ক প্যান্থার চলচ্চিত্র ধারাবাহিকের নবম এবং সর্বশেষ চলচ্চিত্র। এছাড়া এটি পরিচালক ব্লেক এডওয়ার্ডস ও সুরকার হেনরি মানচিনির সর্বশেষ চলচ্চিত্র। ১৯৯৪ সালে মানচিনি মারা যান এবং এডওয়ার্ডস এক বছর পর চলচ্চিত্র নির্মাণ থেকে অবসরে যান। এর ১৩ বছর পর ২০০৬ স্টিভ মার্টিন অভিনীত দ্য পিঙ্ক প্যান্থার শিরোনামে এই ধারাবাহিকের রিবুট নির্মাণের পূর্ব পর্যন্ত আর কোন পিঙ্ক প্যান্থার চলচ্চিত্র নির্মিত হয়নি।
দৌলতপুর ইউনিয়ন, ফুলবাড়ী
দৌলতপুর ইউনিয়ন বাংলাদেশের রংপুর বিভাগের দিনাজপুর জেলার ফুলবাড়ী উপজেলার অন্তর্গত একটি ইউনিয়ন পরিষদ। এটি ৩৮.০৭ কিমি২ (১৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,০৩৯ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১০টি।
ইয়েসঅলউইমেন
উৎপত্তি
ক্যালিফোর্নিয়ার ইসলা ভিস্তার হত্যাকাণ্ডের পরে, এই হত্যাকাণ্ডের ফলে ছয়জন মারা গিয়েছিল এবং আরও চোদ্দ জন আহত হয়েছিল। হত্যাকারীর ইন্টারনেট কার্যকলাপকে স্ত্রী-বিদ্বেষ হিসাবে বর্ণনা করা হয়েছিল, এবং নারীর প্রতি ঘৃণাকে তার অপরাধের কারণ হিসাবে উল্লেখ করা হয়েছিল।   হত্যাকাণ্ডের পরিপ্রেক্ষিতে, কিছু টুইটার ব্যবহারকারী যুক্তি দিয়েছিলেন যে "সকল পুরুষ" এমন নয়, বা এই ধরনের অপরাধ করেনা।  অন্যরা এই যুক্তিগুলিকে ব্যঙ্গ করে উড়িয়ে দিয়ছিলেন এবং তাদের এই যুক্তিগুলি প্রতিরক্ষামূলক বলে মন্তব্য করেছিলেন। এগুলিকে তাঁরা সহিংসতা এবং যৌনতাবাদের মতো অস্বস্তিকর বিষয়গুলি থেকে সরে যাওয়ার চেষ্টা করে বলে জানান।
হ্যাশট্যাগ "#নটঅলমেন"-এর প্রতিক্রিয়ায়, একজন বেনামী টুইটার ব্যবহারকারী তৈরি করেন "#ইয়েসঅলউইমেন"। তিনি বলতে চেয়েছিলেন যে যদিও সমস্ত পুরুষ যৌনবাদী নয়, কিন্তু সমস্ত মহিলা যৌনতা এবং দুর্ব্যবহার দ্বারা প্রভাবিত হন। কিছু সূত্র রিপোর্ট করেছে যে হ্যাশট্যাগ নির্মাতাকে টুইটার ব্যবহারকারী @গ্লাইডস্পাইন বলে মনে হচ্ছে, পরে এটির নিশ্চিতকরণ হয়েছিল যখন ২০১৫ সালে হ্যাশট্যাগের বার্ষিকীতে দ্য টোস্ট তার দ্বারা কৃত একটি প্রতিফলন অংশ প্রকাশ করেছিল।  দ্রুত মহিলারা সামাজিক মাধ্যম জুড়ে তাঁদের যৌনতা এবং হয়রানির অভিজ্ঞতা প্রকাশ করার জন্য হ্যাশট্যাগটিকে ব্যবহার করেন।      কিছু টুইটে লেখা হয় "'আমার একজন ছেলে বন্ধু আছে' এই বাক্যটি কোন পুরুষকে নিবারণ করার সবচেয়ে সহজ উপায়। কারণ সে তোমার চেয়ে অন্য একজনকে বেশি সম্মান করে। #ইয়েসঅলউইমেন", "আমাকে অস্ত্রের মত করে হাতে আমার গাড়ির চাবি ধরতে হবে না এবং যখন আমি রাতে হেঁটে যাই, প্রতি কয়েক সেকেন্ডে আমাকে পেছন দিকে দেখে নিতে হবে না #ইয়েসঅলউইমেন", এবং "কারণ আমার পরিচিত প্রত্যেক মহিলারই একটি গল্প আছে কিভাবে পুরুষমানুষ তার শরীরে অধিগম্যতার অধিকারী বোধ করেছে। প্রত্যেক। প্রত্যেক জন। #ইয়েসঅলউইমেন।"
কার্টুন বিতর্ক
২০১৪ সালের ১লা জুন ব্যঙ্গচিত্রকর মাইকেল কুপারম্যান এবং ডেভিড রিস এর "টেস্টোস্টেরন এনটাইটেলমেন্ট থিয়েটার প্রেজেন্টস: দ্য ম্যান-বেবিস ইন 'হ্যাশট্যাগ হ্যারাসমেন্ট!'" শিরোনামে একটি রাজনৈতিক কার্টুন দ্য নিউ ইয়র্ক টাইমস- এর রবিবারের কিস্তি "কিছু দেখুন, কিছু বলুন" বিভাগে প্রকাশ করার কথা ছিল। এটি হ্যাশট্যাগে পুরুষদের অধিকার আন্দোলনের প্রতিক্রিয়াকে ব্যঙ্গ করেছিল। যাইহোক, সংবাদপত্রটি বিশ্বাস করেছিল যে "বিষয়টি (পুরুষ অহংকার, অনলাইন তর্জন এবং হ্যাশট্যাগ #ইয়েসঅলউইমেন) ছিল 'অত্যন্ত সংবেদনশীল'" তারা এটি প্রকাশ করতে এবং এটি ছাপতে অস্বীকার করেছিল। সম্পাদকীয় সিদ্ধান্তের প্রতিক্রিয়ায়, কুপারম্যান এবং রিস উভয়ই কমিক স্ট্রিপটি স্বাধীনভাবে আপলোড করেছিলেন। সেই সপ্তাহান্তে, দ্য নিউ ইয়র্ক টাইমস ব্রায়ান ম্যাকফ্যাডেনের একটি ভিন্ন কমিক প্রকাশ করেছিল যা একই রকম সমস্যাগুলির মোকাবিলা করেছিল।
সমালোচনা
দ্য ডেইলি বিস্ট- এর একজন কলামিস্ট সামান্থা লেভিন লিখেছেন যে ইসলা ভিস্তা হত্যাকাণ্ডের সাথে পরিধান রীতি - নীতির বিধিনিষেধ এবং পুরুষদের নারীদের প্রতি শিস্ দেওয়ার ঘটনায় যারা সহিংসতার শিকার হয়েছে তারা হ্যাশট্যাগ ব্যবহার করার সময় গুরুত্ব সহকারে নেওয়া না নেওয়ার কারণে ঝুঁকির মধ্যে রয়েছে। এমিলি শায়ার ইসলা ভিস্তা হত্যাকাণ্ডের প্রেক্ষাপটে কিছু #ইয়েসঅলউইমেন টুইটকে তুচ্ছ বলে সমালোচনা করেছেন, উদাহরণ উদ্ধৃত করেছেন যেমন "আমি সিটকমে মোটা স্ত্রীর সাথে উত্তেজক স্বামী কখনও দেখিনি।"
ফ্লেন্সবুর্গ
ফ্লেন্সবুর্গ (Flensburg; ডেনীয় ভাষায়: Flensborg, নিম্ন স্যাক্সন ভাষায়: Flensborg, উত্তর ফ্রিজীয় ভাষায়: Flansborj) উত্তর-পশ্চিম জার্মানিতে শ্লেসভিগ-হোলষ্টাইন রাজ্যের উত্তরাংশে, বাল্টিক সাগরের ফ্লেন্সবুর্গ ফিয়র্ডের তীরে, ডেনমার্কের সাথে সীমান্তে অবস্থিত বন্দর শহর। এই শহরে বৃহদাকার জাহাজ নির্মাণ কারখানা, চিনি ও "স্মোক্‌ড" মাছ তৈরির কারখানা, রাম নামক মদ ও কাগজ তৈরির শিল্প আছে। এখানে ১৪শ শতকে নির্মিত সেন্ট নিকোলাসের গথিক ধাঁচের গির্জা এবং একটি ঐতিহাসিক জাদুঘর আছে। ফ্লেন্সবুর্গ শহরটি দক্ষিণ শ্লেসভিগ অঞ্চলের কেন্দ্র। কিল ও লুবেক শহরের পরেই এটি শ্লেসভিগ-হোলষ্টাইন রাজ্যের তৃতীয় বৃহত্তম শহর।
ফ্লেন্সবুর্গ লোকালয়টি ১২শ শতকে প্রতিষ্ঠিত হয়। ১২৮৪ সালে এটি পৌর শহরের মর্যাদা পায়। এরপর এটি বেশ কয়েকবার ডেনমার্ক ও সুইডেনের আক্রমণে শিকার হয়। ১৮৪৮ সালে এটি ডেনমার্ক-নিয়ন্ত্রিত শ্লেসভিগের রাজধানীতে পরিণত হয়। ১৮৬০-এর দশকে শহরটি প্রুশিয়ার অধীনে চলে আসে। প্রথম বিশ্বযুদ্ধের পরে একটি গণভোটে এখানকার অধিবাসীরা জার্মানির অন্তর্ভুক্ত হবার ব্যাপারে মত দেন। দ্বিতীয় বিশ্বযুদ্ধের সময় ফ্লেন্সবুর্গ জার্মানির একটি গুরুত্বপূর্ণ নৌঘাঁটি ছিল এবং মিত্রশক্তির বোমাবর্ষণে শহরটির ব্যাপক ক্ষতি হয়। এখানে প্রায় ৮৫ হাজার লোকের বাস।
ফ্লেন্সবুর্গের সবচেয়ে কাছে অবস্থিত বড় শহরগুলির মধ্যে আছে ৮৬ কিলোমিটার দক্ষিণে অবস্থিত জার্মানির কিল শহর এবং ৯২ কিলোমিটার উত্তর-পূর্বে অবস্থিত ডেনমার্কের ওডেনজে শহর। ফ্লেন্সবুর্গ ডেনমার্কের সাথে সীমান্ত থেকে প্রায় ৭ কিলোমিটার দূরে অবস্থিত।
জার্মানিতে ফ্লেন্সবুর্গ বেশ কিছু কারণে পরিচিত। এখানে জার্মানির সমস্ত ট্রাফিক আইন লঙ্ঘনকারীদের ডাটাবেস বা তথ্যভাণ্ডার সংরক্ষিত আছে। ফ্লেন্সবুর্গে উৎপন্ন বিয়ার ফ্লেন্সবুর্গার পিলজেনার বা সংক্ষেপে ফ্লেন্স বিশেষ খ্যাত। ফ্লেন্সবুর্গ শহর জার্মানির সংখ্যালঘু ডেনীয় সম্প্রদায়টির কেন্দ্র শহর।
দ্য শিলং টাইমস
দ্য শিলং টাইমস হল ভারতের উত্তর-পূর্বাঞ্চলীয় রাজ্য মেঘালয়ের সবচেয়ে পুরোনো এবং সর্বাধিক জনপ্রিয় ইংরেজি দৈনিক পত্রিকা।
ইতিহাস
১৯৪৫ সালের ১০ আগস্ট সাপ্তাহিক ম্যাগাজিন আকারে পত্রিকাটি যাত্রা শুরু করে। তখন এর সম্পাদক ছিলেন স্বর্গীয় সুধীন্দ্র ভূষণ চৌধুরী। ১৯৫৮ সালে পত্রিকাটি দৈনিক পত্রিকায় রূপান্তরিত হয়। কিন্তু আর্থিক সীমাবদ্ধতার কারণে মাত্র ছয় মাসের মধ্যে পত্রিকাটি ফের সাপ্তাহিক সংস্করণে ফিরে যায়। ১৯৬১ সালে পি.এন. চৌধুরী এ সাপ্তাহিক পত্রিকার স্বত্বাধিকারী নির্বাচিত হন এবং সম্পাদক হিসেবে দায়িত্ব নেন। পি.এন. চৌধুরীর মৃত্যুর পর তার পুত্র জনাব মানস চৌধুরী ১৯৭৮ সালের ১ এপ্রিল দ্য শিলং টাইমস পত্রিকার দায়িত্ব গ্রহণ করেন। নানা প্রতিবন্ধকতা পেরিয়ে ১৯৮৭ সালের মার্চ মাসে এটি দৈনিক পত্রিকা হিসেবে পুনরায় আত্নপ্রকাশ করে। ১৯৯২ সালের ৯ নভেম্বর দ্য শিলং টাইমস কর্তৃপক্ষ পত্রিকাটির গারো পাহাড় সংস্ককরণ বের করে। ১৯৯৩ সালের ১৩ জানুয়ারি গারো ভাষায় প্রকাশিত হয় সাপ্তাহিক জানেরা (Janera)। সাপ্তাহিক পত্রিকাটি সেসময় অনেক জনপ্রিয়তা পায়। পরবর্তীতে ২০০০ সালের ৩১ জুলাই এটি সালান্তিনি জানেরা (Salantini Janera) নামে দৈনিক পত্রিকা হিসেবে প্রকাশিত হয়। ১৯৯৫-’৯৬ সালে পত্রিকাটি শিলং, তুরা, গুয়াহাটি এবং দিল্লীতে এর সুবর্ণ জয়ন্তী উৎযাপন করে। ২০০৪-’০৫ সালে আসামের গুয়াহাটিতে দ্য শিলং টাইমস পত্রিকার হীরক জয়ন্তী উপলক্ষে এক জাঁকালো অনুষ্ঠানের আয়োজন করা হয়। অনুষ্ঠানটির শুভ উদ্ভোধন করেন ভারতের প্রধানমন্ত্রী ডঃ মনমোহন সিংহ। ২০০৫ সালে পত্রিকাটির সম্পাদক জনাব মানস চৌধুরী সাংবাদিকতায় অবদানের স্বীকৃতিসরূপ পদ্মশ্রী সম্মানে ভূষিত হন। ২০০৯ সালের জুন থেকে দ্য শিলং টাইমস কর্তৃপক্ষ আসামের গুয়াহাটি থেকে সংবাদ লাহাড়ি নামে একটি বাংলা দৈনিক প্রকাশ করে আসছে।
বাসন্তী বিষ্ট
বাসন্তী বিষ্ট (জন্ম: ১৯৫৩) উত্তরাখণ্ডের একজন বিখ্যাত লোক গায়ক, যিনি উত্তরাখণ্ডের জাগর লোক-রূপের প্রথম মহিলা গায়ক হিসাবে বিখ্যাত। জাগর গীতপদ্ধতি দেবদেবীদের আহ্বান করার একটি উপায়, যা পুরুষরা প্রচলিতভাবে করে থাকেন। তবে বাসন্তী বিষ্ট এই প্রথাটি ভেঙে ফেলে আজ একজন সুপরিচিত কণ্ঠস্বর, এবং এই গানের ঐতিহ্যবাহী রূপটি সংরক্ষণ করার চেষ্টা করছেন। বাসন্তী দেবীকে ২০১৩ সালে পদ্মশ্রী পুরস্কারে সম্মানিত করা হয়।
প্রাথমিক জীবন
বাসন্তী বিষ্ট ১৯৫৩ সালে উত্তরাখণ্ডের চামোলি জেলার লুওয়ানি গ্রামে জন্মগ্রহণ করেছিলেন। তিনি ১৫ বছর বয়সে গোলন্দাজ বাহিনীর একজন সৈনিককে বিবাহ করেছিলেন এবং তাঁঁর জীবনের অধিকাংশ সময় গৃহবধূ হিসাবে যাপন করেন। পেশাদার গায়ক হিসাবে তাঁঁর জীবন অনেক পরে শুরু হয়েছিল, যখন তিনি পাঞ্জাবের জলন্ধরে সংগীত শেখা শুরু করেন। তবে তিনি ছোটবেলা থেকেই গান করতেন। তিনি বলেন যে তাঁঁর মায়ের জাগরের গান শুনে তিনি বড় হয়েছেন।
তিনি তাঁর গ্রাম থেকে এক মাইল দূরে স্থানীয় গ্রামের বিদ্যালয়ে ৫ম শ্রেণি পর্যন্ত পড়াশোনা করেছিলেন কিন্তু মাধ্যমিক বিদ্যালয়টি তাঁঁর বাড়ি থেকে অনেক দূরে ছিল এবং পায়ে হেঁঁটে সেই জায়গায় পৌঁছানো অসম্ভব ছিল। তাই তিনি আর পড়াশোনা চালিয়ে যেতে পারেননি।
সঙ্গীত জীবন
বাসন্তী দেবীর পেশাগত জীবন শুরু হয় চল্লিশের কোঠায় তাঁঁর বয়স হবার পর; এর পুর্বে তিনি তাঁঁর পরিবার নিয়ে ব্যস্ত ছিলেন। তিনি তাঁঁর স্বামীর সাথে জলন্ধর চলে আসার পরে প্রাচীন কলা কেন্দ্রে সংগীত শিখতে আগ্রহী ছিলেন, তবে তিনি প্রাপ্তবয়স্ক হওয়ার কারণে এবং সেই কেন্দ্রের অন্যান্য শিক্ষার্থীরা ছোট হওয়ার ফলে তিনি লজ্জা বোধ করেতেন। তাঁর মেয়ের শিক্ষক তাঁকে হারমোনিয়াম বাজাতে শেখানো শুরু করার পর তিনি পেশাদার সংগীত প্রশিক্ষণের দিকে তাঁর প্রথম অস্থায়ী পদক্ষেপ গ্রহণ করেছিলেন। এর পরে তিনি ভজন, চলচ্চিত্রের গান ইত্যাদির প্রতি মনোনিবেশ করেন। তাঁঁর স্বামী অবসর নেওয়ার পরে বাসন্তী বিষ্ট দেরাদুনে বসবাস করা শুরু করেন এবং ১৯৯৬ সালে নাজিবাবাদে অল ইন্ডিয়া রেডিও স্টেশনে যোগ দেন। তিনি বর্তমানে আকাশবাণীর "এ" শ্রেণীর শিল্পী।
সময়ের সাথে সাথে, তিনি বুঝতে পেরেছিলেন যে, তাঁর শৈশবে তাঁর মা এবং গ্রামের প্রবীণদের কাছ থেকে যে সংগীত তিনি উত্তরাধিকার সূত্রে পেয়েছেন, তা অনন্য। "জাগর" গান হল সারা রাত ধরে ঈশ্বরের প্রশংসায় করা গ্রামের লোকেদের গাওয়া গান। উত্তরাখণ্ডের পাহাড়ী অঞ্চলের প্রাচীন লোক ঐতিহ্যগুলি আর গাওয়া হতো না এবং বাসন্তী দেবী এই পুরানো হারিয়ে যাওয়া গানগুলির সন্ধান করার এবং পরে একই পুরাতন সুরগুলিতে সেই গান করার দ্বায়িত্ব নিয়ে নেন।
বাসন্তী বিষ্টের গান কিছুটা নাকি সুরে গাওয়া, এবং গানের শৈলী, এবং তালের ধীর গতি উত্তরাখণ্ডের পাহাড়ি গানের বৈশিষ্ট্য যুক্ত।
ব্যক্তিগত জীবন
তাঁর স্বামী ভারতীয় সেনাবাহিনী থেকে নায়ক হিসাবে অবসর নিয়েছিলেন। তাঁঁর ছেলে ভারতীয় বিমানবাহিনীতে উইং কমান্ডার। তাঁঁর মেয়ে ভারতীয় সেনাবাহিনীতে ক্যাপ্টেন হিসাবে অবসরপ্রাপ্ত এবং ভারতীয় সেনার একজন কর্নেলের সাথে বিবাহিত।
পাঁচকড়ি বন্দ্যোপাধ্যায়
পাঁচকড়ি বন্দ্যোপাধ্যায়  (Panchkari Bandyopadhyay) ( ২০  ডিসেম্বর, ১৮৬৬  — ১৫ নভেম্বর , ১৯২৩ ) একজন প্রখ্যাত বাঙালি সাংবাদিক ও সম্পাদক।
জন্ম ও শিক্ষাজীবন
পাঁচকড়ি বন্দ্যোপাধ্যায়ের জন্ম বৃটিশ ভারতের অধুনা বিহার রাজ্যের ভাগলপুরে ১৮৬৬ খ্রিস্টাব্দে র ২০ শে ডিসেম্বর ( ৬ ই পৌষ, ১৭৮৮ শকাব্দ, বৃহস্পতিবার)। তার পিতা বেণীমাধব বন্দ্যোপাধ্যায় ওই সময়ে ভাগলপুরের কালেক্টরেট অফিসে কর্মরত ছিলেন। এঁর পৈতৃক নিবাস ছিল অধুনা উত্তর চব্বিশ পরগনা জেলা র হালিশহরে। পাঁচকড়ি পিতামাতার একমাত্র সন্তান ছিলেন। তার শিক্ষাদীক্ষা পিতার সান্নিধ্যে ভাগলপুরেই সমাধা হয়। ১৮৮২ খ্রিস্টাব্দে ভাগলপুর জেলা স্কুল হতে প্রথম বিভাগে প্রবেশিকা পরীক্ষায় উত্তীর্ণ হন। পরে পাটনা কলেজ থেকে  ১৮৮৫ খ্রিস্টাব্দে দ্বিতীয় বিভাগে এফ.এ এবং ১৮৮৭ খ্রিস্টাব্দে দ্বিতীয় বিভাগে সংস্কৃতে অনার্স সহ বি.এ পাশ করেন। পরে কাশীতে সংস্কৃত সাহিত্য ও সাংখ্য বিষয়ে পরীক্ষা দিয়ে উত্তীর্ণ হন। হিন্দি, উর্দু ফারসি ও ইংরাজী প্রভৃতি ভাষাতেও  ব্যুৎপত্তি অর্জন করেন। তরুণ বয়সে পাঁচকড়ি ধর্মপ্রচারক শ্রীকৃষ্ণপ্রসন্ন সেনের দ্বারা প্রভাবিত হয়ে ভারতীয় আর্যধর্ম্মপ্রচারিণী সভা ও সুনীতিসঞ্চারিণী সভার কাজে লিপ্ত ছিলেন। পরে পণ্ডিত  শশধর তর্কচূড়ামণির ঘনিষ্ঠ হন ও হিন্দুধর্ম প্রচারকার্যে তাঁকে সহায়তা করে তিনি বক্তারূপে প্রতিষ্ঠিত হন। ১৮৮৭ খ্রিস্টাব্দ হতে ১৮৯১ খ্রিস্টাব্দ সময়কালে তিনি কলকাতায় প্রায়শই আসা-যাওয়ার করতেন, সাহিত্যচর্চাও করতেন এবং পত্র পত্রিকায় লিখতেন।
কর্মজীবন
১৮৯২ খ্রিস্টাব্দে তিনি ভাগলপুরের টী. এন. জুবিলি কলেজিয়েট স্কুলে শিক্ষকতা শুরু করেন। এই স্কুলেই বাংলা র কথাসাহিত্যিক শরৎচন্দ্র চট্টোপাধ্যায় তার ছাত্র ছিলেন। কয়েক বৎসর শিক্ষকতা করার পর ১৮৯৬ খ্রিস্টাব্দে সাংবাদিকতার পেশা গ্রহণ করেন। সাংবাদিক তায় তার শিক্ষানবিশি শুরু হয় "বঙ্গবাসী"  পত্রিকায়। পত্রিকার স্বত্বাধিকারী যোগেন্দ্রচন্দ্র বসুর সংস্রবে তিনি আত্মোন্নতির প্রভূত সুযোগ পান। ১৮৯৫ খ্রিস্টাব্দের শেষাশেষি 'বঙ্গবাসী'র সম্পাদক হন। চার বৎসর বাদে কংগ্রেস-বিরোধী বঙ্গবাসীর সম্পাদনার পর ১৮৯৯ খ্রিস্টাব্দে তিনি কংগ্রেস সমর্থনকারী  'বসুমতী'র সম্পাদক নিযুক্ত হন। পরে মতবিরোধের ফলে অমরেন্দ্র দত্ত প্রবর্তিত 'রঙ্গালয়' পত্রে যোগ দেন।পাঁচকড়ি স্বদেশী-আন্দোলনের যুগে ব্রহ্মবান্ধব উপাধ্যায়ের 'সন্ধ্যা' এবং 'হিতবাদী' পত্রিকার সঙ্গে যুক্ত ছিলেন। ১৯০৮ খ্রিস্টাব্দে তিনি 'হিতবাদী' র সম্পাদক হন। তিনি আরো কয়েকটি পত্র-পত্রিকা সম্পাদন করতেন সেগুলির মধ্যে 'প্রবাহিণী' ও দৈনিক 'নায়ক' এর নাম উল্লেখযোগ্য। সাংবাদিক হিসাবে তার সর্বাধিক প্রসিদ্ধি 'নায়ক' পত্রিকার সম্পাদনায়। মূলত কার্টুন প্রকাশের জন্য প্রভূত জনপ্রিয়তা পেয়েছিল 'নায়ক'। সুরেন্দ্রনাথ বন্দ্যোপাধ্যায় ও মতিলাল ঘোষকে উপলক্ষ্য করে প্রায়ই কার্টুন থাকত। 'স্বরাজ', 'জন্মভূমি', 'নারায়ণ' প্রভৃতি বাংলা পত্রিকা এবং 'কলিকাতা সমাচার' (হিন্দি) ও হিন্দি দৈনিক 'ভারতমিত্র' এর সঙ্গে সম্পাদনায় বা অন্যভাবে যুক্ত ছিলেন।
জীবনাবসান
পাঁচকড়ি বন্দ্যোপাধ্যায় দীর্ঘায়ু ছিলেন না। পিতামাতার বর্তমানেই মাত্র ৫৭ বৎসর বয়সে ১৯২৩ খ্রিস্টাব্দের ১৫ ই নভেম্বর ( ২৯ শে কার্তিক, ১৩৩০ বঙ্গাব্দ) প্রয়াত হন।
ঝুড়ি
ঝুড়ি গোল বেড়যুক্ত অর্ধগোলকাকৃতি বা তার থেকে একটু কম বক্রতার পাত্র যা বেত জাতীয় কাঠি দিয়ে বোনা। ঝুড়ি নানা রকম বুনটের হয়। কম বুনটের চাঁছাড়ি (চেরা বাঁশ) বা চেরা মোটা বেত ইত্যাদি দিয়ে বোনা ঝুড়ি বাগান বা মাটি খোঁড়া ইত্যাদি স্থূল কাজে ব্যবহার হয়। ঘন বুনটের বড় ঝুড়িকে বলে ধামা যার মধ্যে শস্য ইত্যাদি রাখা যায়। ছোট ঝুড়িকে বলে চুপড়ি।
উপাদান
ঝুড়ি প্রস্তুত করতে এই সকল উপকরণ ব্যবহার করা হয়:
মাইকেল লার্নস টু রক
মাইকেল লার্নস টু রক (Michael Learns to Rock) একটি জনপ্রিয় ড্যানিশ পপ, সফট রক ব্যান্ড। জ্যাশা রিকটার, মিক্কিল লেন্তজ এবং কারে ওয়ানচার নিয়ে গঠিত ব্যান্ডদলটি ড্যানিশ হলেও, মূলত ইংরেজিতে গান পরিবেশন করে। ১৯৮৮ সালে যাত্রা শুরু করা এই ব্যান্ডের সারা বিশ্বে এখন পর্যন্ত ১১ মিলিয়ন রেকর্ড বিক্রি হয়েছে, যার মধ্যে বেশির ভাগই বিক্রি হয়েছে এশিয়ায়। ২০০৬ সালে তাদের গাওয়া 'টেক মি টু ইওর হার্ট' গানটি 'মোস্ট ডাউনলোডেড সিঙ্গেল অফ দি ইয়ার ২০০৬' এ্যাওয়ার্ডে ভূষিত হয়েছিল।
পুরস্কার ও মনোনয়ন
1. "গোল্ড প্রিইস পুরস্কার", আরএসএইস, জার্মানি.
2. "দ্যা বেস্ট পারফরমিং এক্ট অফ দ্যা ইয়ার", সিঙ্গাপুর, এসইএ গ্র্যামি অ্যাওয়ার্ড
3. "মোস্ট ডাউনলোডেড সিঙ্গেল অফ দি ইয়ার ২০০৬" "টেক মি টু ইওর হার্ট"
সুপার
সুপার ২০০৫ সালে মুক্তিপ্রাপ্ত একটি তেলুগু চলচ্চিত্র। বিখ্যাত অভিনেত্রী অনুষ্কা শেট্টি চলচ্চিত্রে অভিনয়ের সূচনা করেছিলেন এর মাধ্যমে। চলচ্চিত্রটি হিন্দিতেও ডাব করা হয়েছিল এবং এর নাম দেয়া হয়েছিল রবারি।
গল্প
সোনু তার বোন সাশা এবং তাদের বন্ধু অখিল দরিদ্র জীবনযাপন করে। সাশা তার হৃদয় অখিলকে ভালবাসে।  তাকে ঘনিষ্ঠ বন্ধু এবং বিশ্বাসী হিসাবে গণ্য করে।এক সময় তারা তিনজন এতটা শক্তিশালি হয়ে উঠল যে, তারা ছিনতাই করার চক্রান্ত করে এবং শেষ পর্যন্ত  কর্তৃপক্ষকে বোকা বানাতে  সফল হয়। সাশা যখন জানতে পারে যে অখিল তাকে ভালবাসে না তখন সে  আত্মহত্যার হুমকি দেয় ।  তিনজনের মধ্যে ভুল বোঝাবুঝি হয়। এরপরে তারা আলাদা হয়ে যায় । অল্প সময় পরে সোনু জানতে পারে  যে সাশা মারা গেছে।  কয়েক বছর পরে ডঃ শ্রী বিদ্যা নামে এক যুবতী সোনুর জীবনে আসে। তিনি তার এবং তার বাবার সাথে বন্ধুত্ব করে।  তিনি তাদের আর্থিক সহায়তাও করেন। সোনু যা জানে না তা হল শ্রী অখিলকে ভালবাসে।অখিলের সাথে যখন তার  দেখা হয়েছিল যখন তার টিভি সেটটি দুর্ঘটনাক্রমে   অখিলের এক ট্যাক্সি ড্রাইভার দ্বারা ক্ষতিগ্রস্ত হয়েছিল। তিনি জানেন না যে সোনু সাশার মৃত্যুর জন্য সর্বদা অখিলকে দোষ দিয়েছিল। অখিল সোনুর জীবনে আবার প্রবেশ করে । তারা জানতে পারেন যে সাশা মারা যায়নি তার খুন হয়েছিল ।
পুরস্কার
ছবিটি চলচ্চিত্রটির জন্য সেরা কৌতুক অভিনেতার ফিল্মফেয়ার পুরস্কার জিতেছে।
ডেট্রয়েট আন্তর্জাতিক বালিকা বিদ্যায়তন
ডেট্রয়েট আন্তর্জাতিক বালিকা বিদ্যায়তন (Detroit International Academy for Young Women) একটি PK-12 বিদ্যালয় যেটি ডেট্রয়েটের মিশিগানে অবস্থিত। এটি মিশিগানের অন্যতম প্রধান বালিকা বিদ্যালয়।
ইতিহাস
স্কুলটি ২০০৫ সালে উডয়ার্ড এভিনিউতে (Woodward Avenue) একটি বিল্ডিঙয়ের মাধ্যমে ৭৮ জন শিক্ষার্থী নিয়ে যাত্রা শুরু করে। স্কুলটি ডেট্রয়েট পাবলিক স্কুল'র একটি শাখা, অন্য শাখা বালকদের জন্য। ২০০৬ সালের জুলাই মাসে স্কুলটি পরিবর্তিত হয়ে শুধুমাত্র বালিকা বিদ্যালয়ে পরিনত হয়। এখন স্কুলটি ২০০৭ সাল থেকে বর্তমান স্থানেই রয়েছে। ২০০৮ সালে তাদের বালিকা শিক্ষার্থী ৪০০ জন।
২০১৫ সাল নাগাদ বিদ্যালয়টি চলিতরিতীর টুপি ও গাউনের পরিবর্তিতে সাদা পোশাকে গ্রাজুয়েশন চালু করে। কিছু পোশাক দান করে দেয়া হয়। স্কুলটিতে বিনাবেতনে অধ্যয়নের ব্যবস্থা রয়েছে, নিম্নবিত্ত আয়ের চিহ্ন হিসেবে বিবেচিত হয়। গ্রাজুয়েজন অনুষ্ঠানে অনেক বেসরকারি মার্কিন বালিকা বিদ্যালয় সাদা পোশাক ব্যবহার করে থাকে। ডেট্রয়েট আন্তর্জাতিক বালিকা বিদ্যায়তনও এই প্রথা গ্রহণ করে নিয়েছে।
শিক্ষার্থী
২০১৫ সালের হিসেব অনুযায়ী মোট শিক্ষার্থীর ২৫% বাঙালি বালিকা ও নারী।
জনন কোষের টিউমার
জনন কোষের টিউমার বা বীজ কোষের টিউমার হচ্ছে জনন কোষ থেকে উদ্ভূত নিওপ্লাজম বা টিউমার। এ ধরনের টিউমার ক্যান্সারধর্মী বা বেনাইন হতে পারে। সাধারণ প্রজনন গ্রন্থিতে (ডিম্বাশয় ও শুক্রাশয়) এ ধরনের টিউমার হয়। যে সকল জনন কোষের টিউমার জননাঙ্গের বাইরে সৃষ্টি হয় সেগুলো ভ্রুণীয় বিকাশের সময় ত্রুটির কারণে সৃষ্ট জন্মগত ত্রুটির কারণে হতে পারে।
টিউমারের অবস্থান
নাম অনুসারে এ ধরনের টিউমার ডিম্বাশয় ও শুক্রাশয় ছাড়াও শরীরের অন্যান্য স্থানেও হতে পারে।
উত্তর আমেরিকায় ডিম্বাশয়ের টিউমারের প্রায় ৩০% জনন কোষের টিউমার প্রকৃতির তবে এর মধ্যে ১ থেকে ৩% ডিম্বাশয়ের ক্যান্সার। বয়স্ক মহিলাদের তুলনায় অল্প বয়স্ক মহিলাদের মধ্যে জনন কোষের টিউমারের হার বেশি। ২১ বয়সের কমবয়সী মহিলাদের ক্ষেত্রে ৬০% ডিম্বাশয়ের টিউমার-ই জনন কোষের টিউমার আর এর এক তৃতীয়াংশ ম্যালিগন্যান্ট। পুরুষের ক্ষেত্রে সচারচর বয়ঃসন্ধির পরে শুক্রাশয়ে জনন কোষের টিউমার দেখা যায় এবং তা ম্যালিগন্যান্ট (শুক্রাশয়ের ক্যান্সার)। নবজাতক, শিশু, ও ৪ বছরের কমবয়সী শিশুদের ক্ষেত্রে সবচেয়ে প্রচলিত জনন কোষের টিউমার হচ্ছে সার্কোকক্কিজিয়াল টেরাটোমা।
ঘওয়ার তেলক্ষেত্র
ঘওয়ার (আরবী: الغوار) সৌদি আরবের পূর্ব প্রদেশের আল-আহসা গভর্নোরেটে অবস্থিত একটি তেল ক্ষেত্র। ১৯৪ বর্গ মাইল এলাকা জুড়ে বিশ্বের সর্ববৃহৎ প্রচলিত তেল ক্ষেত্র এবং সৌদি আরবের তেল উৎপাদনের অর্ধেকের বেশি হয় এই তেল খনি থেকে।  ঘওয়ার সম্পূর্ণরূপে রাষ্ট্রীয় তেল কোম্পানি সৌদি এরামকো দ্বারা মালিকানাধীন এবং পরিচালিত। তুলনামূলকভাবে সামান্য প্রযুক্তিগত তথ্য সর্বজনীনভাবে উপলভ্য, কারণ কোম্পানি এবং সৌদি সরকার ক্ষেত্রের তথ্য এবং প্রতি-ক্ষেত্রের উৎপাদন বিবরণকে গোপন রাখে। উপলব্ধ তথ্য প্রধানত ঐতিহাসিক (প্রাক জাতীয়করণের), আনুষঙ্গিক প্রযুক্তিগত প্রকাশনা থেকে পাওয়া অথবা কল্পনীয়।
ইতিহাস
ঐতিহাসিকভাবে, ঘওয়ারকে উত্তর থেকে দক্ষিণে পাঁচটি উৎপাদন এলাকায় বিভক্ত করা হয়েছে: 'আইন দার এবং শেদগম, উসমানিয়া, হাওয়া ও হারাদ। আল-আহসা এবং আল-হফফ শহরের প্রধান মরূদ্যান ঘাওয়ারের পূর্ব পার্শ্বে অবস্থিত উথমনিয়াহ উৎপাদন এলাকার সাথে সংশ্লিষ্ট। ঘাওয়ার ১৯৪৮ সালে আবিষ্কৃত হয় এবং ১৯৫১ সালে উৎপাদন হয়। কিছু সূত্র দাবি করে ২০০৫ সালে ঘাওয়ার উৎপাদন শীর্ষে পৌঁছেছিল, যদিও এটি ক্ষেত্র তেল উৎপাদক সংস্থা দৃঢ়ভাবে প্রতিদ্বন্দ্বিতা করে।
সৌদী আরাকো ২০০৮ সালের মাঝামাঝিতে ঘোষণা করে যে ঘওয়ার তার প্রমাণিত সঞ্চয়ের ৪৮% উৎপাদন করেছে।.
সংরক্ষণাগার
এপ্রিল ২০১০ সালে, এরামকোর সহ-সভাপতি সাদ আল-ট্রেইকি সৌদি মিডিয়াতে একটি সংবাদ সম্মেলনের মাধ্যমে বলেছিলেন, ১৯৫১ সাল থেকে ৬৫ বিলিয়ন ব্যারেলের (১০.৩ কিলোমিটার)  খনিজ তেল এই এলাকা থেকে উৎপাদিত হয়েছে। ট্রেইকি আরও বলেছে যে ক্ষেত্রের মোট খনিজ তেলের সঞ্চয় ১০০০ বিলিয়ন ব্যারেল (১৬ কিলোমিটার ৩) অতিক্রম করেছে।
উইলিয়াম স্কট (মল্লক্রীড়াবিদ)
উইলিয়াম স্কট (জন্ম ৮ ফেব্রুয়ারি ১৯৫২) একজন অস্ট্রেলীয় দূরপাল্লার দৌড়বিদ। তিনি ১৯৮০ গ্রীষ্মকালীন অলিম্পিকে পুরুষদের ১০,০০০ মিটারে প্রতিদ্বন্দ্বিতা করেছিলেন।
স্কটল্যান্ড জাতীয় অনূর্ধ্ব-১৯ ক্রিকেট দল
স্কটল্যান্ড অনূর্ধ্ব-১৯ ক্রিকেট দল আন্তর্জাতিক স্তরের অনূর্ধ্ব -১৯ ক্রিকেটে স্কটল্যান্ডের প্রতিনিধিত্ব করে।
স্কোয়াড
স্কটল্যান্ডের অনূর্ধ্ব-১৯ দল ২০১৬ অনূর্ধ্ব -১৯ ক্রিকেট বিশ্বকাপের জন্য । স্কটল্যান্ডের স্কোয়াড 22 ডিসেম্বর 2015 এ ঘোষণা করা হয়েছিল। স্কট ক্যামেরনের মূলত স্কোয়াডে নামকরণ করা হয়েছিল, তবে টুর্নামেন্টের আগে তার পিছনে ইনজুরির পরে ক্যামেরন স্লোম্যান তার জায়গায় ছিলেন।